Martin Štrbák

Martin Štrbák (s. 15. tammikuuta 1975 Prešov, Tšekkoslovakia) on slovakialainen jääkiekkoilija ja maailmanmestari, joka pelasi puolustajana. Hän pelasi suurimman osan urastaan Euroopassa, mutta kaudella 2003–2004 hän pelasi 49 NHL-ottelua. Hän voitti 2001 HC Vsetínissä Tšekin-mestaruuden, 2002 Lokomotiv Jaroslavlissa Venäjän-mestaruuden ja vuosina 2014 ja 2015 HC Košicessa Slovakian-mestaruuden. Suomessa hän pelasi kauden 2002–2003 aikana HPK:ssa, jossa hän voitti SM-pronssia. Štrbák edusti Slovakiaa useassa MM-turnauksessa ja oli voittamassa vuoden 2002 maailmanmestaruuden lisäksi MM-hopeaa ja -pronssia.

Ura
Los Angeles Kings varasi Štrbákin yhdeksännellä kierroksella, 224. vuorolla NHL:n varaustilaisuudessa kesällä 1993. Štrbák aloitti uransa aikuisten sarjoissa Dragon Prešov -seurassa kaudella 1994–1995 pelaten 10 ottelua ennen siirtymistä HC Slovan Bratislavaan. Seuraavalla kaudella hän pelasi 44 ottelua tehden tehopisteet 4+4=8. Kaudella 1997–1998 Štrbák pelasi HK Spišská Nová Vesissa.

Štrbák palasi kaudeksi 1998–1999 Slovan Bratislavaan, josta hänet lähetettiin 18 pelin jälkeen Slovakian toiseksi korkeimmalle sarjatasolle HK Trnavaan. Seuraavaksi kaudeksi hän siirtyi Tšekin Extraligaan HC Litvínoviin yhdeksi kaudeksi. Kaudella 2000–2001 hänen seuransa vaihtui taas, uusi joukkue oli tšekkiläinen Vsetínská Hokejová, jossa hän voitti Extraligan mestaruuden. Štrbák jatkoi seurassa vielä seuraavan kauden alun ennen siirtymistä Venäjän jääkiekon superliigan Lokomotiv Jaroslavliin, jossa hän voitti sarjan mestaruuden. Kauden 2002–2003 hän aloitti Jaroslavlissa, mutta siirtyi kesken kauden Suomen SM-liigaan HPK:hon. Hän teki runkosarjassa tehopisteet 4+9=13 ja HPK voitti pronssia.

Štrbák siirtyi kaudeksi 2003–2004 NHL:ään pelaamaan Los Angeles Kingsin organisaatioon. Kolmannessa ottelussaan Los Angelesissa hän teki kaksi maalia Philadelphia Flyersia vastaan lokakuussa 2003. Štrbák pelasi kuitenkin yhteensä vain viisi NHL-ottelua ja 12 AHL-ottelua Manchester Monarchsissa, jonka jälkeen hänet myytiin Pittsburgh Penguinsiin. Kauden aikana hän teki 49 ottelussa tehopisteet 5+11=16. NHL:n työsulkukaudella 2004–2005 Štrbák pelasi Slovakian liigan HC Košicessa, josta hän siirtyi 14 ottelun jälkeen Venäjän pääsarjaan TsSKA Moskovaan. TsSKA Moskovassa hän teki 36 ottelussa tehopisteet 2+11=13. Štrbák jatkoi seurassa vielä kaksi kautta, joista jälkimmäisellä, 2006–2007, hän teki 29 pistettä 56 ottelussa ollen seuran tehokkain puolustaja.

Kaudeksi 2007–2008 Štrbák vaihtoi taas seuraa, kun hän siirtyi Metallurg Magnitogorskiin, jossa hän teki 56 ottelussa tehopisteet 8+12=20. Seuraavaksi kaudeksi hän siirtyi Slovakian HC Pardubiceen. Štrbák siirtyi kuitenkin vielä samalla kaudella Ruotsin Elitserieniin Rögle BK:hon. Kaudeksi 2009–2010 hän siirtyi KHL:ssä pelaavaan HK MVD:hen. Joukkue yllätti ja eteni Gagarin Cupin finaaleihin, jotka se kuitenkin hävisi Ak Bars Kazanille otteluvoitoin 4–3. Kaudella 2010–2011 HK MVD yhdistyi Dynamo Moskovan kanssa, jossa Štrbák jatkoi pelaamista.

Kauden 2011–2012 Štrbák edusti KHL:n slovakialaisseura Lev Popradia, jossa teki viisi pistettä 35 ottelussa. Seuraavaksi kaudeksi hän teki sopimuksen Röglen kanssa. Štrbák pelasi Röglessä vain joulukuulle 2012. Viimeisenä Ruotsin pääsarjassa ollut joukkue purki tuolloin sekä Štrbákin että Tom Preissingin sopimukset. Kumpikin pelaajista hankittiin johtamaan puolustusta, mutta kumpikaan eivät yltäneet odotetulle tasolle. Štrbák parin viikon päästä loppukauden mittaisen sopimuksen Slovakian pääsarjan HC Košicen kanssa.

Štrbák edusti Košicea kaudelle 2015–2016 asti. Hän voitti joukkueessa kahdesti Slovakian-mestaruuden, keväällä 2014 ja 2015. Hänet valittiin Slovakian pääsarjan tähdistökentälliseen kausilla 2012–2013 ja 2013–2014. Štrbák sai kuitenkin potkut lokakuussa 2015, kun Košice oli aloittanut kauden huonosti. Tämän jälkeen hän päätti myös lopettaa pelaajauransa.

Maajoukkueura

Štrbák on pelannut useita arvokisoja Slovakian maajoukkueessa ja hän on ollut joukkueen runkopelaajia. Hän pelasi ensimmäisen kerran Slovakian maajoukkueessa 18-vuotiaiden C-divisioonan EM-kilpailuissa vuonna 1993. Seuraavan kerran hän oli mukana arvoturnauksessa vuonna 1995 nuorten B-divisioonan MM-kisoissa.

Aikuisten arvokisoissa Štrbák debytoi vuoden 2000 MM-kilpailuissa, joissa hän oli mukana voittamassa Slovakian ensimmäistä arvokisamitalia, hopeaa. Hän pelasi myös seuraavan vuoden Saksan MM-kisoissa. Vuoden 2002 MM-turnauksessa Štrbák sai kaksi syöttöpistettä joukkueen voittaessa historiansa ensimmäisen kultamitalinsa. Štrbák oli suuressa roolissa vuoden 2003 MM-kilpailuissa, jossa hän saavutti seitsemän syöttöpistettä ja voitti joukkueen mukana pronssia. Hänellä oli myös MM-kisojen paras plus-miinus -tilasto (+13). Štrbák pelasi Tšekin MM-kilpailujen lisäksi maailmancupissa vuonna 2004. Vuoden 2005 MM-kisoissa Štrbák oli puolustajien pistepörssin toinen tehopisteillä 2+5=7 joukkuekaveri Ľubomír Višňovskýn jälkeen. Hän pelasi joukkueen mukana sekä Latvian MM-kisoissa että Torinon talviolympialaisissa vuonna 2006.

Štrbák edusti Slovakiaa edelleen MM-turnauksissa vuosina 2007 ja 2008, mutta ilman suurempaa menestystä. Jälkimmäisessä turnauksessa Štrbák oli Slovakian joukkueen varakapteeni. Hänet valittiin edustamaan Slovakiaa vuoden 2010 Vancouverin talviolympialaisiin, jotka olivat hänelle uran toiset. Ennen turnauksen alkamista hän oli eniten Slovakian joukkueessa maaotteluita pelannut pelaaja. Slovakia sijoittui turnauksessa yli odotusten neljänneksi. Štrbák päätti lopettaa maajoukkueuransa kyseiseen turnaukseen, mutta ilmoitti huhtikuussa 2011 olevansa taas Slovakian käytettävissä vuoden 2011 MM-kotiturnauksessa.

Tilastot
 1994–1995  Slovan Bratislava  SloEL  26 3 4 7 10 –  –  –  –  – 1995–1996  Slovan Bratislava  SloEL  44 4 4 8 22 –  –  –  –  – 1996–1997  Slovan Bratislava SloEL  38 3 2 5 24 –  –  –  –  – 1997–1998  Slovan Bratislava SloEL  33 1 1 2 18 –  –  –  –  – 1998–1999  Slovan Bratislava SloEL  18 0 0 0 41 2  0  0  0  4   HK Trnava  Slo-2  15 3 6 9 12 –  –  –  –  –  1999–2000  HC Litvínov ČEL  50 3 6 9 28 –  –  –  –  –  MM  3  1  0  1  8  2000–2001  HC Vsetín ČEL  49 2 6 8 46 14 2 1 3 35  MM  6  0  1  1  6 2001–2002  HC Vsetín ČEL  33 8 9 17 46 –  –  –  –  –  MM  9  0  2  2  2  Lokomotiv Jaroslavl RSL 19 1 1 2 10 9  1  2  3  8  2002–2003  Lokomotiv Jaroslavl RSL  27 0 6 6 28 –  –  –  –  –  MM  9  0  7  7  12  HPK SM-liiga 20 4 9 13 68 13 2 3 5 8 2003–2004  Los Angeles Kings NHL 5 2 0 2 8 –  –  –  –  –  MM  9  1  1  2  2  Manchester Monarchs AHL 12 0 1 1 25 –  –  –  –  –   Pittsburgh Penguins NHL  44 3 11 14 38 –  –  –  –  –  2004–2005  HC Košice SloEL  14 1 4 5 14 –  –  –  –  –  MC  4  0  0  0  4  TsSKA Moskova RSL 36 2 11 13 34 –  –  –  –  –  MM  7  2  5  7  10 2005–2006  TsSKA Moskova RSL  50 4 10 14 48 7 0 2 2 4  OK  6  0  0  0  2              MM  7  1  1  2  8 2006–2007  TsSKA Moskova RSL 54 8 22 30 60 12 0 2 2 30  MM  7  0  1  1  2 2007–2008  Metallurg Magnitogorsk RSL 56 8 12 20 34 13 2 4 6 16  MM  5  0  0  0  0 2008–2009  HC Pardubice  ČEL 28 0 4 4 18 –  –  –  –  –   Rögle BK  SEL 24 1 5 6 24 –  –  –  –  –  2009–2010 HK MVD  KHL  53 8 26 34 46 22 4 9 13 26  OK  7  0  1  1  2 2010–2011  Dynamo Moskova  KHL  34 4 5 9 36 3  0  0  0  2  MM  6  0  0  0  2 2011–2012  Lev Poprad  KHL  35 1 4 5 32 –  –  –  –  –  2012–2013  Rögle BK  SEL  23  0  1  1  24  –  –  –  –  –    HC Košice  SloEL  21  2  7  9  48  15  3  5  8  49 2013–2014  HC Košice  SloEL  53  9  15  24  109  14  2  5  7  2 2014–2015  HC Košice  SloEL  54  4  22  26  40  15  3  6  9  10 2015–2015  HC Košice  SloEL  10  0  1  1  4  –  –  –  –  – 1 kausi  yhteensä  NHL 49  5  11  16  46  –  –  –  –  –  9 kautta  yhteensä  RSL/KHL 364  36  97  133  328  66  7  19  26  86   10 kautta  yhteensä  Slovakian Extraliga 312  25  59  84  326  53  10  17  27  69 4 kautta  yhteensä  Tšekin Extraliga 160  13  25  38  138  21  4  1  5  47 2 kautta  yhteensä  Elitserien 47  1  6  7  48  8  0  0  0  4

Saavutukset
Joukkuesaavutukset
 MM-pronssi 2000
 Tšekin-mestaruus 2001
 Venäjän-mestaruus 2002
 MM-kulta 2002
 SM-pronssi 2003
 Slovakian-mestaruus 2014, 2015

Henkilökohtaiset saavutukset
 MM-kisojen 2003 paras plus-miinus-tilasto
 KHL:n tähdistöottelu 2010
 Slovakian pääsarjan tähdistölentällinen 2013, 2014

Lähteet


Viitteet

Luokka:79.32 Jääkiekko
Luokka:Slovakialaiset jääkiekkoilijat
Luokka:Los Angeles Kingsin varaamat pelaajat
Luokka:Jääkiekon maailmanmestarit
Luokka:Vuonna 1975 syntyneet
Luokka:Elävät henkilöt